**201202**

**Эми Кармичел**

***«Әсемдік өткінші, алдамшы сұлулық та,***

***Тәңір Иені қастерлейтін әйел лайық мадаққа.»***

***(Нақыл сөздер 31:30)***

Эми Кармичел - бұл кез-келген қолданыстағы қалыптарға сәйкес келмейтін тұлға. Әдетте Құдай Сөзінен гөрі, осы дүниеде қабылданған тәртіп пен дәстүрге берілген адамдар үшін бұл әйелді түсіну – үлкен проблема тудыртады. Егер сіз Эми Кармичел туралы бұрын-соңды естімеген болсаңыз, мен сізге Элизабет Эллиоттың «Өлу мүмкіндігі» кітабын оқуға кеңес берер едім. Бұрында өзі миссионер болған Эллиот, тез арада Кармичелді құрмет тұғырына қойып, өзінің бұрынғы теріс көзқарастарынан бас тартты және менің ойымша ол дұрыс істеді. Элизабет Эллиот, заманауи тарихтағы ең ұлы миссионерлердің бірі болған бұл әйелдің өміріндегі адамгершілік пен мейірімділікті объективті және дәл сипаттайды.

Эми Кармичел 1867 жылы 16 желтоқсанда Ирландияның солтүстігінде дүниеге келген. Ол, дарынсыздық - оның еншісінде емес екеніне сенімді болды. Қатал ортада өскен Эми, басқалардан гөрі одан көп нәрсе күтілетінін білді. Қауым жиналысында ұзақ уақыт тыныш отыра алулары үшін, басқа балаларға тәтті кәмпит берілсе де, Кармичел отбасы үшін балалардың тыныш әрі толықтай мойынсұнушылықта отыруы заңды болатын.

Эмидің алғашқы миссионерлік жылдары өте қиын болды. Алдымен ол Жапонияда, содан кейін Қытайда, Цейлонда жұмыс істеді, содан кейін Англияға оралды, онда оның үйде қалуына түрткі болатын ештеңесі болмады. Ақырында, Құдай оны Үндістанға жіберді, ол бүкіл өмірін сонда өткізді.

Эми Кармичел көптеген жақсы істер жасады, бірақ ол балалармен, әсіресе жас қыздармен, ғибадатхананың жезөкшелерімен жұмысымен ерекше есте қалады. Ол «Донавур» орталығын ұйымдастыруға қатысты.

Егер бұл әйелдің ұлылығы мен ерекшелігін үш-ақ сөзбен айтуға болатын болса (менің ойымша, бұл мүмкін емес), мен мына 3 сөзді таңдар едім: 1) мойынсұнушылық, 2) адалдық 3) ілтипатшылдық. Басынан бастап ол Құдай Сөзіне және Оның еркіне мойынсұнды. Оның жұмысының алғашқы жылдарында Үндістандағы миссионерлер мен сенушілер арасында «Эми Кармичел, Үндістаннан кет!» қозғалысы байқалды. Элизабет Эллиот: «Ол көзге тікенек болды, яғни үнемі басқа адамдардың ашуын келтірді, өйткені ол сари киіп, үй қызметіндегі әйел жұмысын өзі жасады» - деп жазады. Құдайдың еркіне мойынсұнғыштығы - онымен бірге жұмыс істеген адамдарға деген адалдығын арттырды. Ол өзінің сыншыларына қарсы бірнәрсе айтудан бас тартты және қызметкерлеріне де рұқсат бермеді. Ол Мәсіхтегі бауырлары мен әпкелеріне деген шексіз адалдықты талап етті.